Publication: Magyar Közlöny
Issue: MK-2007-52 (Year: 2007, Number: 52)
Era: 2004-2010
Section: képességéről és egységes használatáról szóló 195/2005. (IX. 22.) Korm. rendelet.
Paragraph Index: 567

2. A szolgáltatás igénybevételének általános szabályai Az ügyfelek hozzáférés igénylésének és a szolgáltatás használatának szabályait a hatósági eljárásokra vonatkozóan a Ket. és az Ekr. rögzíti. A szolgáltatás használójának ugyanakkor figyelembe kell vennie, hogy az elektronikus beadványok az interneten nem megbízható átviteli közegben továbbítódnak, melynek következménye, hogy a Központi Rendszeren keresztül a Hatósághoz továbbított elektronikus beadványát akkor tekintheti csak határidőben kézbesítettnek – akkor teljesítette az adott Hatóság felé határidőre kötelezettségét –, ha a beérkezés tényét a Központi Rendszer az ügyfél részére visszaigazolta, és a visszaigazolásban rögzített időpont a Hatóság által meghatározott határidőt megelőzi. 2.1 A használat előfeltétele 2.1.1 Ügyfélkapu létesítése A Központi Rendszer azonosítást igénylő szolgáltatásait csak ügyfélkapuval rendelkező ügyfél veheti igénybe az ügyfélkapura történő bejelentkezést követően. Az ügyfélkapu létesítésére vonatkozó szabályok részletesen a www.magyarország.hu/ugyfelkapu oldalon érhetők el. 2.1.2 Nyomtatványkitöltő program üzembe helyezése A Ket. 166. § (1) bekezdés b) pontjának rendelkezése értelmében a Hatóságnak, a Központi Rendszer fenntartójának lehetősége van arra, hogy az elektronikus beadvány biztonságos továbbítását lehetővé tevő alkalmazást az ügyfelek rendelkezésére bocsásson. A MeH a Hatóságok által rendszeresített elektronikus űrlapok kitöltésére programot bocsát az ügyfelek rendelkezésére, mely – alkalmas a címzett Hatóságok elektronikus űrlapjainak kitöltésére, – a kitöltött elektronikus űrlapból, illetve a Hatóság által meghatározott formátumban az alkalmazásba importált adatokból, elektronikus beadvány előállítására, – az elektronikus beadvány továbbítására a Központi Rendszer felé. Az ügyfél feladata a www.magyarorszag.hu1 és a www.apeh.hu honlapról a nyomtatványkitöltő és súgó program aktuális verziójának, szükség esetén további – harmadik személy által készített – programkomponenseknek2 letöltése és telepítése a programokhoz mellékelt telepítési útmutató alapján. 1 A MeH által fenntartott honlap, melyen nyomtatványkitöltő program és az elektronikus űrlapok aktuális verziója publikált. 2 Jelenleg csak a Java futtató környezet, amely szintén díjtalanul áll rendelkezésre. 2007/52. szám Annak érdekében, hogy az ügyfél a nyomtatványkitöltő program sértetlenségéről és épségéről a telepítést megelőzően meggyőződhessen, a MeH a telepítő csomagokat elektronikus aláírással látja el, mely tanúsítja, hogy – a program a készítőjétől származik, – a program nem módosult a közzététel során. A telepítő csomagokat jelenleg az Adó- és Pénzügyi Ellenőrzési Hivatal látja el aláírásával. A programot a MeH biztosítja az ügyfelek részére, ugyanakkor a számítógépes szoftverek komplex természetéből adódóan nem garantálja, hogy az átadott szoftver teljesen hibamentesen vagy bárminemű zavar nélkül működik, illetve, hogy minden hardver- és szoftver-konfigurációval kompatibilis. A MeH a szoftverekre vonatkozó általános szavatossági feltételekkel összhangban nem vállal felelősséget a szoftver használatából eredendő esetleges károkért, a használatával kapcsolatos adatvesztésért. Ugyanakkor tömeges, illetve típushibák esetén lehetőségei függvényében biztosítja a javítást a programhoz. Tekintettel arra, hogy a programot az ügyfél az általa üzemeltetett munkaállomásra telepíti, vagy nyilvános internet hozzáférési ponton veszi használatba (pl. Teleház, Internetkávézó, E-pont), az ügyfél feladata a nyomtatványkitöltő alkalmazás megbízható üzemeltetési környezetét biztosítani vagy annak meglétéről meggyőződni, beleértve az általános helyes gyakorlatnak megfelelő vírus- és behatolásvédelmi rendszer működtetését is. A nyomtatványkitöltő program on-line kapcsolat esetén automatikusan ellenőrzi, hogy újabb verzió mind a programból, mind a feltelepített elektronikus űrlapokból kiadásra került-e, s ha hozzáférhető a program újabb verziója, akkor erről tájékoztatja az ügyfelet. Ha nincs on-line kapcsolat, figyelmezteti az ügyfelet erre a lehetőségre. Az ügyfél dönt a frissítés telepítéséről, ugyanakkor a MeH javasolja, hogy a frissítéseket az ügyfél rendszeresen telepítse. 2.2 Használat szabályai 2.2.1 Elektronikus űrlap letöltése, frissítése Az ügyfél a Hatóság által készített, a Hatósághoz benyújtandó elektronikus űrlap aktuális verzióját a www.magyarorszag.hu honlapról, illetve a címzett hatóság honlapjáról töltheti le és telepítheti. Az űrlapok sértetlenségének ellenőrizhetőségét a kibocsátó elektronikus aláírással biztosítja. A nyomtatványkitöltő program az elektronikus űrlapok telepítését követően automatikusan ellenőrzi az elektronikus aláírást és az űrlap sérüléséről tájékoztatja az ügyfelet. Sérült elektronikus űrlapot ne használjon! Ha nem sikerül az űrlapot hibaüzenet nélkül telepíteni, akkor e tényt kérjük, jelezze a Kormányzati Ügyféltájékoztató Központ (a továbbiakban: KÜK) felé, mely a 189-es hívószámon érhető el. Tekintettel arra, hogy a Hatóságokkal való kommunikációhoz rendszeresített elektronikus űrlapok tartalma, valamint az elektronikus űrlapokhoz kapcsolódó ellenőrzések változhatnak, a www.magyarorszag.hu honlapon mindig a Hatóságok által rendszeresített elektronikus űrlapok legújabb változatát publikálja. A nyomtatványkitöltő program a feltöltéseket megelőzően minden esetben megvizsgálja, hogy a használt elektronikus űrlapból létezik-e újabb verzió, amennyiben létezik, erről tájékoztatja az ügyfelet. A MeH felelőssége ezzel összefüggésben csak az elektronikus űrlapok biztonságos publikálására korlátozódik. A Hatóság jogosult meghatározni, hogy mely verziójú elektronikus űrlapokat fogadja be ügyfeleitől, ezért a MeH javasolja ügyfeleinek, hogy az esetleges kellemetlenségek elkerülése érdekében – ha szükséges – frissítsék az elektronikus űrlapokat, és a legújabb verziójú elektronikus űrlapot kitöltve tegyenek eleget kötelezettségüknek. 2.2.2 Az elektronikus űrlap kitöltése, a kitöltés ellenőrzése Az elektronikus űrlapot az ügyfél tölti ki, az űrlapon rögzített adatok helyességéért és pontosságáért az ügyfél vállalja a felelősséget függetlenül attól, hogy a nyomtatványkitöltő program által nyújtott alábbi lehetőségek közül melyiket használja: 2007/52. szám – az elektronikus űrlapok kitöltését egyedileg a nyomtatványkitöltő alkalmazásban; – egy megfelelő módon előállított – a címzett hatóság honlapján publikált szintaxisú – XML állományból történő adatbetöltést az elektronikus űrlapra; – egyszerre több import állományból történő adatbetöltést egy-egy elektronikus űrlapra; – közvetlenül a nyomtatványkitöltő program XML kimeneti állományának előállítására szolgáló más – az ügyfél vagy általa megbízott harmadik személy által fejlesztett – alkalmazással úgy, hogy a kimeneti állomány formai, logikai ellenőrzése történik csak a nyomtatványkitöltő programmal. Abban az esetben, ha az ügyfél problémát észlel az űrlap kitöltése vagy tartalmi ellenőrzése során, kérjük ezt közvetlenül jelezze az érintett Hatóságnak3. Az ügyfél – tekintettel arra, hogy az adatok helyességéért teljes felelősséggel tartozik – természetesen jogosult a nyomtatványkitöltő program ellenőrzésének eredményét felülbírálni, illetve figyelmen kívül hagyni. A Hatóságok ugyanakkor bizonyos logikai feltételeknek meg nem felelő űrlapok befogadását jogosultak megakadályozni az értelmezhetetlen adatok feldolgozásának elkerülése érdekében. A MeH javasolja, hogy az ügyfél az elküldött, kitöltött űrlapot az elektronikus megőrzésen túl nyomtatott példányban is őrizze meg. A Hatóság által készített és a MeH által publikált elektronikus űrlapokhoz minden esetben külön letölthető egy útmutató, amely segíti az ügyfelet az űrlap kitöltésében. 2.2.3 Elektronikus beadvány előkészítése feladásra A 2.2.2 fejezet szerint elkészített kimeneti állományból az elektronikus beadványt a nyomtatványkitöltő program állítja elő biztosítva, hogy – az elektronikus beadvány a Központi Rendszer által elfogadott formátumú legyen, – az elektronikus beadványban továbbítandó, az elektronikus űrlapon rögzített adatok titkossága biztosított oly módon, hogy az adattartalomhoz csak az illetékes Hatóság férhessen hozzá. Az elektronikus beadvány előállítása az ügyfél kötelessége, amit a nyomtatványkitöltő program erre vonatkozó funkciójával tehet meg. A kezelésre vonatkozó részletes leírás a http://etananyag.magyarorszag.hu címen található, szemléltető folyamatábrákkal együtt. A Központi Rendszer az elektronikus beadvány beérkezésekor megvizsgálja, hogy az elektronikus beadvány megfelel-e a formai követelményeknek, a hibás formátumú elektronikus beadványokat a rendszer visszautasítja és a visszautasítás tényéről az ügyfelet értesíti. Ha az ügyfél a nyomtatványkitöltő programmal készítette el azon elektronikus beadványát, melyet feladáskor a Központi Rendszer visszautasított, és ismeretei szerint minden előírást pontosan betartott, akkor haladéktalanul jelezze a problémát a KÜK felé. 2.2.4 Elektronikus beadvány feladása, érkeztetése A tényleges küldés megkezdéséhez az Ügyfélnek be kell lépnie az Ügyfélkapun. Az ügyfél csak ezt követően jogosult a dokumentum feltöltésére. A MeH felelősséget vállal azért, hogy a 2.2.3 pontban elkészített elektronikus beadványt tartalmi módosulás nélkül, csak a Központi Rendszerben használt időbélyegzéssel és érkeztetési számmal ellátva továbbítja a Központi Rendszeren keresztül az illetékes Hatóság részére. A Központi Rendszer által az elektronikus beadványon elhelyezett időbélyegzés igazolja, hogy az időbélyeg által jelzett időpontban a Központi Rendszer a feladótól az elektronikus beadványt átvette és a Hatóság értesítési tárhelyén elhelyezte. A Hatóság az elektronikus beadvány beérkezésének időpontjaként a Központi Rendszer által az elektronikus beadványhoz csatolt időbélyegben rögzített időpontot fogadja el! Az ügyfélnek kell biztosítania, hogy elektronikus beadványát oly módon adja fel, hogy az a Hatóság által meghatározott határidő előtt a Központi Rendszerbe beérkezzen. Az ügyfél nem tekintheti 3 Az érintett Hatóságok ügyfélszolgálati elérhetőségei a www.magyarorszag.hu honlap hivatalkeresőjében találhatók meg. 2007/52. szám elektronikus beadványát a Központi Rendszer által érkeztetettnek mindaddig, míg erre vonatkozóan a Központi Rendszer részére visszajelzést nem küldött! A MeH nyomtatékosan felhívja a Központi Rendszeren át elektronikus űrlapokat küldő ügyfelek figyelmét, hogy mind a kimenő állományt, mind a nyomtatványkitöltő program által abból készített elektronikus beadványt rendszeresen – lehetőleg a küldést követően azonnal – archiválják elektronikusan és szükség esetén papír alapon is, hogy később, vitás esetekben, ezen adatok a rendelkezésére álljanak! A megbízható elektronikus archiválás céljára rendelkezésére áll a Központi Rendszer által biztosított tartós tár is, amelybe a hivatalokhoz megküldött elektronikus űrlapok és a rájuk vonatkozó értesítések helyezhetők csak el. Az archivált példány megőrzési idejét az ügyfél határozza meg, de a MeH javasolja, hogy minden esetben vegye figyelembe a jogszabályok és a Hatóságok rendelkezéseit, hasonlóan a papír alapú beadványokhoz. 2.2.5 Visszaigazolás A visszaigazolás birtokában az ügyfél kijelentheti, hogy beadványa a visszaigazoláson szereplő időpontban a Hatósághoz megérkezett, a Hatóság felé történő kötelezettségteljesítés esetén ezen kötelezettségének a visszaigazolásban jelzett időpontban eleget tett. A visszaigazolást az ügyfél kötelessége oly módon tárolni, hogy a Hatósággal felmerülő vitás esetekben azt mint bizonyítékot felhasználhassa. A MeH a kibocsátott visszaigazolásokat csak az érkeztető szám alapján visszakereshető módon tárolja. Az igazolás tartalmaz olyan azonosító információt, amely alapján annak változatlansága ellenőrizhető. A Központi Rendszer által kiadott visszaigazolás az ügyfél kérése szerint két formátumban kerülhet továbbításra az ügyfélnek: – az ideiglenes tárhelyre (lásd 2.2.8 fejezet) PDF formátumú visszaigazolást küld a Központi Rendszer; – az ügyfél által megadott elektronikus levelezési címre egyszerű formátumú elektronikus levelet küld a Központi Rendszer. 2.2.5.1 PDF formátumú visszaigazolás „Érkeztetés visszaigazolás Tisztelt <Ügyfél neve>! Ön a(z) <címzett hatóság neve> részére elküldte a '<Űrlap típusszáma>' típusú kitöltött dokumentumát/nyomtatványát. A dokumentumot az elektronikus közigazgatási rendszer befogadta és gondoskodik annak továbbításáról a(z) <címzett hatóság neve> részére. Az elküldésre került dokumentum file-neve: <Fájl neve> a befogadott dokumentum érkeztető száma: <A Központi Rendszer által generált, a jogszabályok által meghatározott képzési módot követő érkeztető szám> a befogadás hivatalos érkeztetési időpontja: <Év>.<Hónap>.<Nap>. <Óra>:<Perc> a befogadott dokumentum elektronikus lenyomata (SHA1-es algoritmussal és hexadecimális formában): <SHA-1 lenyomat hexadecimálisan> Segítség a nap 24 órájában Telefon Magyarországról hívható kék szám (helyi tarifával hívható): 189 Külföldről hívható telefonszám: +36 1 371 9300 Honlap Mindent az Ügyfélkapuról: www.magyarorszag.hu/ugyfelkapu/segitseg www.ugyfelvonal.hu 2007/52. szám E-mail 189@ugyfelvonal.hu Fax Magyarországról: 1 371 9310 külföldről: +36 1 371 9310 Üdvözlettel, Elektronikuskormányzat-központ Budapest, <dátum>.” A visszaigazolás tartalmazza: – az elektronikus beadványban továbbított fájl nevét, így segítve az ügyfelet, hogy a későbbiekben is azonosítani tudja, hogy mely visszaigazolás mely elektronikus beadványra, illetve az abban foglalt dokumentumra vonatkozik; – az érkeztető számot, mellyel mind az ügyfél, mind a hatóság a későbbiekben hivatkozhat a beadott dokumentumra; – a beadás időpontját jelző időbélyegzést, mellyel az ügyfél igazolni képes, hogy a Központi Rendszer mely időpontban érkeztette az elektronikus beadványát. 2.2.5.2 Elektronikus levél, mint visszaigazolás Az elektronikus levél tartalma megegyezik az előzőekben ismertetettel, azzal az eltéréssel, hogy nincs formázási információ benne. 2.2.6 Többes jóváhagyás kezelése Egyes adatszolgáltatások, dokumentumok esetében a benyújtó (jellemzően jogi személy) saját szabályzata többes aláírást követel meg. Ebben az esetben a dokumentum csak akkor tekinthető benyújtottnak, ha azt valamennyi aláíró aláírta már. Addig az elektronikus beadvány (az űrlap) benyújtásra vár, már az érintett hivatalnál. Kivétel ez alól, ha az ügyfelek mindegyike saját, közigazgatásban felhasználható elektronikus aláírásával látja el benyújtás előtt az elektronikus dokumentumot. A többes jóváhagyás technikai feltételeit a címzett Hatóság teremti meg, használatának szabályait a Hatóság rögzíti. A Központi Rendszer a többes jóváhagyás kezelését azzal támogatja, hogy lehetővé teszi a Hatóság számára, hogy az ügyfél elektronikus tárhelyére, illetve elektronikus levélcímére jóváhagyásra felszólító értesítést küldjön. 2.2.7 Elektronikus beadvány feldolgozása Az elektronikus beadvány feldolgozása a címzett Hatóság feladata, a beadvány feldolgozásával kapcsolatban a Központi Rendszer kizárólag a dokumentum tartalmának változatlan átadásáért felelős. 2.2.8 Ideiglenes tárhely használata Az ügyfélkapu létesítésével párhuzamosan az ügyfél részére értesítési tárhelyet biztosít a Központi Rendszer, melyet a kormányzati portálon a http://www.magyarorszag.hu/allampolgar/szolgaltatasok/tarhely címre bejelentkezve ér el az ügyfél. A értesítési tárhelyen az ügyfélnek lehetősége van a beérkezett üzenetek listázására, olvasására, saját számítógépre letöltésére és törlésére, beleértve a Központi Rendszer által küldött visszaigazolásokat is. A Központi Rendszer biztosítja, hogy letöltés esetén az értesítési tárhely kiválasztott üzenetének egy másolati példánya az ügyfél számítógépén jöjjön létre fizikailag. Az értesítési tárhelyet a MeH átmeneti jelleggel, időben korlátozva bocsátja az ügyfelek rendelkezésére, azaz az üzenetek csak a beérkezéstől számított 30 napig tárolhatók az értesítési tárhelyen. Az üzenet letöltésével párhuzamosan rendelkezik az ügyfél arról, hogy az értesítési tárhelyről az üzenetet törli, vagy megtartja. A határidőt követően az üzenet automatikusan törlésre kerül! 2007/52. szám A MeH felhívja ügyfelei figyelmét, hogy az ügyfél értesítési tárhelyének tartalmát vagy annak valamely részét utólag, az ügyfél által kért vagy határidő lejárata miatti törlés után nem képes visszaállítani. 2.3 Használati jog felfüggesztése, megszüntetése 2.3.1 Hozzáférés megszüntetésének szabályai Tekintettel arra, hogy a jogszabályi előírások szerint az ügyfél felel minden, az ügyfélhez rendelt ügyfélkapun keresztül elérhető szolgáltatás helyes használatáért, valamint a hozzáférési jelszó védelméért, a MeH – a jogszabályi előírásoknak megfelelően – lehetővé teszi az ügyfelek számára, hogy a jelszó feltételezhető kompromittálódása esetén a hozzáférés megváltoztatását kezdeményezzék. 2.3.1.1 Elveszett jelszó Az új jelszót a www.magyarorszag.hu honlap ügyfélkapu bejelentkezési felületének elveszett jelszó menüpontjában lehet igényelni. Az eljárás eredményeként az ügyfél egy újabb egyszer használatos jelszót kap a regisztrációkor bejelentett elektronikus levélcímére, amivel az első regisztrációkor kapott egyszer használatos jelszóhoz hasonlóan kell eljárni. A szolgáltatás egy nap csak három alkalommal vehető igénybe. 2.3.1.2 Jelszó megváltoztatása Az ügyfélkapu bejelentkezési felületén elérhető jelszó változtatása menüpont – amelyben a jelszót meg lehet változtatni – csak a bejelentkezett felhasználó számára áll rendelkezésre. 2.3.2 Újraérvényesítés módja Amennyiben az ügyfél nem csak a jelszavát vesztette el, hanem a felhasználói nevét is, vagy mindkettő kompromittálódott, a korrekcióra – éppen a visszaélések kizárása, adatok jogtalan megismerésének korlátozása érdekében kizárólag az okmányirodában való személyes megjelenéssel van lehetőség. Kérjük ezért, hogy a két azonosítóelemet elkülönítetten és különös gondossággal tárolják. 2.3.3 Ügyfélkapu megszűnése 2.3.3.1 Érvényesség lejárata Az ügyfélkapu a létrehozást követően korlátozott ideig – 5 évig – érvényes. Az érvényességi idő alatt az ügyfél a saját ügyfélkapujának lejárati idejét maximum 5 évre kitolhatja. Az érvényességi idő lejáratát követően az ügyfélkapu hozzáférése automatikusan megszüntetésre kerül. Új ügyfélkapu létesítésére csak a regisztrációs folyamat ismételt lefolytatását követően nyílik lehetőség! Éppen ezért fontos a lejáratra odafigyelni és még az előtt elektronikusan meghosszabbítani az érvényességet. 2.3.3.2 Ügyfél saját kérésére Személyes megjelenés esetén az ügyfélkapu megszüntetésének eljárásrendje azonos az ügyfélkapu létesítésére vonatkozó eljárásrenddel. A www.magyarorszag.hu bejelentkezési felületén az ügyfél közvetlenül meg tudja szüntetni a saját ügyfélkapuját. 2.4 Speciális szabályok 2.4.1 Ügyfél elektronikus levelezési címének kezelése A jogszabályi előírásoknak megfelelően az ügyfél kötelessége, hogy az ügyfélkapuhoz rendelt adataiban – különösen az elektronikus levelezési címében – történő változásokat haladéktalanul átvezesse. A Központi Rendszer lehetővé teszi az ügyfél számára, hogy az elektronikus levelezési címét, melyre az értesítéseket a Központi Rendszer küldi, az ügyfélkapura történő bejelentkezést követően megváltoztassa. 2007/52. szám A MeH elhárít minden, az ügyfél által megadott elektronikus levelezési címre történő hibás kézbesítésből származó felelősséget, különösen, ha a kézbesítés – az elektronikus levelezési cím hibás voltából, – az internet működési zavarából, vagy – az elektronikus levelezési címhez kapcsolódó szolgáltatás üzemzavarából fakadóan hiúsult meg.

Source: https://magyarkozlony.hu/hivatalos-lapok/33cb60da64569013887b64cc3e59f1d5cbdfb1a2/dokumentumok/169263699fa065547a050ed27d2aebf2886b6503/letoltes